《失题》
宋代·华镇

蜂须萎蕤花脱萼，粉蝶流莺何处著。暖融密卷玉为椽，一点明星坐中落。

猩唇血重鲛绡薄，百出宝莲金钿错。蕙兰不断起长烟，馀香随风度罗幕。

天阶漫激鸣签响，壶中不夜春常若。何人天外引长绳，刚愁日下西山脚。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。